ഇടത് ഐക്യത്തെ തകര്ക്കാന് എസ്എഫ്ഐ ശ്രമിക്കുന്നുവെന്ന് എഐവൈഎഫ് കോട്ടയം ജില്ല പ്രസിഡന്റ് കോട്ടയംഎസ്എഫ്ഐക്കെതിരെ രൂക്ഷ വിമര്ശനവുമായി വീണ്ടും എഐവൈഎഫ്. എംജി സംഘര്ഷത്തില് എസ്എഫ്ഐ നല്കിയ പരാതി വ്യാജമാണ്. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം സംഘപരിവാറിനോടൊപ്പം ചേര്ന്ന് ഇടത് ഐക്യത്തെ തകര്ക്കാനുള്ള ശ്രമമാണ് എസ്എഫ്ഐ നടത്തുന്നതെന്നും എഐവൈഎഫ് കോട്ടയം ജില്ല പ്രസിഡന്റ് റനീഷ് കാരിമറ്റം ആരോപിച്ചു. എസ്എഫ്ഐയുടെ ജനാധിപത്യ നിലപാടുകള്ക്കെതിരെ എഐഎസ്എഫ് പ്രത്യക്ഷ സമരവും ആരംഭിച്ചു. മര്ദിക്കുകയും അതിനു പിന്നാലെ കേസ് അട്ടിമറിക്കാന് എസ്എഫ്ഐ പരാതി നല്കിയതുമാണ് എഐവൈഎഫിനെ ചൊടിപ്പിച്ചിരിക്കുന്നത്. ഈ നീക്കത്തെ രാഷ്ട്രീയമായും നിയമപരമായും നേരിടാനാണ് എഐവൈഎഫിന്റേയും തീരുമാനം. ഇന്നലെ എസ്എഫ്ഐക്കെതിരെ എംജി സര്വ്വകലാശാലയ്ക്കു മുന്നില് എഐഎസ്എഫ് നടത്തിയ പ്രതിഷേധത്തില് ഇക്കാര്യം എഐവൈഎഫ് വ്യക്തമാക്കുകയും ചെയ്തു. സംഘപരിവാറുമായി ചേര്ന്ന് ഇടത് ഐക്യം തകര്ക്കാനുള്ള ശ്രമമാണ് നടത്തുന്നതെന്ന ഗുരുതര ആരോപണവും എഐവൈഎഫ് ജില്ല പ്രസിഡന്റ് പരസ്യമായി ഉന്നയിച്ചു. എഐഎസ്എഫിന്റേയും എഐവൈഎഫിന്റേയും സംസ്ഥാന ദേശീയ നേതൃത്വങ്ങള്ക്കും ഇതേ നിലപാട് തന്നെയാണ് ഉള്ളത്. സിപിഐയും ഇതിനു പിന്തുണ നല്കുന്നുണ്ട്. Also read എസ്എഫ്ഐയില് ക്രിമിനലുകളുടെ എണ്ണം കൂടുന്നു : എഐഎസ്എഫ് എസ്എഫ്ഐ എഐഎസ്എഫ് സംഘര്ഷം രണ്ട് എസ്എഫ്ഐ പ്രവര്ത്തകരെ പ്രതി ചേര്ക്കും തെറ്റുകളെ എസ്എഫ്ഐ നേതാക്കള് വെള്ളപൂശുന്നു : എഐവൈഎഫ് സംസ്ഥാന സെക്രട്ടറി അതേസമയം വിമര്ശനങ്ങളെ അതേ നാണയത്തില് തന്നെ ചെറുക്കാനാണ് എസ്എഫ്ഐയുടെയും ഡിവൈഎഫ്ഐയുടേയും തീരുമാനം. പ്രശ്ന പരിഹാരത്തിന് എല്ഡിഎഫ് ശ്രമിക്കാത്ത സാഹചര്യത്തില് തര്ക്കം വരും ദിവസങ്ങളില് രൂക്ഷമാകും.